
Natječaj i poziv za kandidaturu za istaknuti studentski rad
Uvod
Hrvatski institut za kibernetičku sigurnost - HIKS dodjeljuje godišnje nagrade i priznanja za posebni doprinos izvrsnosti u području kibernetičke sigurnosti u Republici Hrvatskoj.
Cilj postupka odabira i dodjele nagrada i priznanja je poticati izvrsnost i inovacije u području kibernetičke sigurnosti u Republici Hrvatskoj. Na taj način želi se podržati daljnji razvoj i promicanje kibernetičke sigurnosti u Republici Hrvatskoj te prepoznati i nagraditi one koji su dali izniman doprinos u tom području.

HIKS će u 2026. godini dodijeliti priznanje za istaknuti studentski rad (diplomski, završni ili seminarski rad, rad na konferenciji ili u časopisu) iz područja kibernetičke sigurnosti.
Priznanje će biti dodijeljeno studentu koji je izradio rad koji predstavlja izvrsnost u području kibernetičke sigurnosti. 
Radovi koji se mogu prijaviti za nagradu moraju biti originalni i moraju se odnositi na područje kibernetičke sigurnosti.

Rok za kandidaturu i način prijave
Rok za kandidaturu i prijavu radova je 10. studeni 2026. godine
Kandidatura se podnosi putem elektroničke pošte na adresu: natjecaj@hiks.hr.

[bookmark: _Toc131595717]Uvjeti prijave za dodjelu priznanja
Za nagradu se mogu prijaviti svi redoviti i izvanredni studenti, kao i studenti koji su diplomirali ili završili studij u proteklih godinu dana. Studenta za nagradu može prijaviti i mentor/nastavnik koji je vodio studenta u izradi rada.
Radovi se šalju zajedno s pismenom preporukom mentora/nastavnika koji potvrđuje autentičnost i originalnost rada.
Prijava kandidata mora sadržavati sljedeće informacije:
· Ime i prezime kandidata
· Institucija kandidata
· Kontakt podaci (adresa, telefon, e-mail)
· Životopis kandidata
· Mentor/voditelj rada
· Osnovni podaci o radu (naslov i vrsta studentskog rada, datum izrade/objave, institucija/publikacija…)
· Publikacija u kojoj je rad objavljen
· Kratak opis rada i njegov značaj u području kibernetičke sigurnosti
· Podaci o predlagatelju (ime i prezime, institucija/organizacija, adresa, e-mail adresa)
[bookmark: _Toc131084071][bookmark: _Toc131089123][bookmark: _Toc131089990][bookmark: _Toc131503490][bookmark: _Toc131595718]Kriteriji ocjenjivanja
Povjerenstvo će radove ocjenjivati u skladu sa sljedećim kriterijima:
1. Originalnost i kvaliteta rada
Ocjenjuje se originalnost i kvaliteta rada, kao i relevantnost za područje kibernetičke sigurnosti. Kvaliteta rada također uključuje jasnoću i razumljivost opisa, logičnu strukturu i metodologiju rada, te prikladnu uporabu izvora i dokaza.
2. Kreativnost rada
Ocjenjuje se kreativnost i inovativnost rada u smislu pronalaženja novih i inovativnih rješenja za sigurnosne probleme u području kibernetičke sigurnosti.
3. Primjenjivost rada
Ocjenjuje se razina praktične primjenjivosti rada u stvarnom svijetu, te njegova doprinos sigurnosti informacijskih sustava. 
4. Znanstvena relevantnost i doprinos zajednici
Ocjenjuje se razina znanstvene relevantnosti rada i njegova doprinos zajednici u području kibernetičke sigurnosti. 

Odluka Povjerenstva o prijedlogu dobitnika nagrade temeljit će se na ukupnoj ocjeni rada i ocjenama za pojedine kriterije.

[bookmark: _Toc131595727]Dodjela priznanja 
Na temelju pristiglih nominacija/prijava i kriterija ocjenjivanja Stručno povjerenstvo donosi obrazloženu odluku o prijedlogu dobitnika nagrade/priznanja, koju potvrđuje Upravni odbor HIKS-a.

Priznanje za istaknuti studentski rad se sastoji od plakete i nagrade koju dodjeljuje sponzor.
[bookmark: _GoBack]Vrijeme, mjesto i način svečane dodjele priznanja bit će naknadno objavljeni.

[bookmark: _Toc131595729]Ostale odredbe
U slučaju da Povjerenstvo utvrdi da niti jedna prijava ne zadovoljava uvjete za priznanje, priznanje se neće dodijeliti.
HIKS zadržava pravo, bez obrazloženja, odbaciti svaku prijavu koja ne zadovoljava uvjete za priznanje, kao i svaku prijavu koja nije potpuna ili je dostavljena nakon isteka roka za prijavu.
Sudjelovanjem u natječaju, sudionici se slažu da organizator može koristiti njihove podatke i radove u svrhu promocije priznanja i područja kibernetičke sigurnosti. Pri tome, organizator će voditi računa o zaštiti autorskih prava, kao i prava nakladnika koji je objavio rad(ove).
HIKS ne snosi nikakvu odgovornost za bilo kakvu povredu autorskih prava trećih osoba ili drugih zakonskih obveza sudionika u vezi s prijavom radova.

